CELEX: 32010D0581
Language: hu
Date: 2010-09-27 00:00:00
Title: 2010/581/EU: A Tanács végrehajtási határozata ( 2010. szeptember 27. ) a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő különös intézkedés bevezetésének a Lengyel Köztársaság részére történő engedélyezéséről

30.9.2010   
            
            
               HU
            
            
               Az Európai Unió Hivatalos Lapja
            
            
               L 256/24
            
         A TANÁCS VÉGREHAJTÁSI HATÁROZATA
   (2010. szeptember 27.)
   a közös hozzáadottértékadó-rendszerről szóló 2006/112/EK irányelv 26. cikke (1) bekezdésének a) pontjától és 168. cikkétől eltérő különös intézkedés bevezetésének a Lengyel Köztársaság részére történő engedélyezéséről
   (2010/581/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 291. cikke (2) bekezdésére,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Bizottság Főtitkárságán 2009. november 16-án iktatott levelében Lengyelország kérelmezte egy olyan különös intézkedés bevezetésének engedélyezését, amely eltérést biztosít a 2006/112/EK irányelvben előzetesen felszámított adó levonásának jogára vonatkozóan meghatározott rendelkezésektől (a különös intézkedés).
            
         
               (2)
            
            
               A 2006/112/EK irányelv 395. cikke (2) bekezdése második albekezdésének megfelelően a Bizottság 2009. december 14-én kelt levelében tájékoztatta a többi tagállamot Lengyelország kérelméről. A Bizottság 2009. december 17-én kelt levelében értesítette Lengyelországot arról, hogy birtokában van a kérelem elbírálásához szükségesnek ítélt valamennyi információnak.
            
         
               (3)
            
            
               Lengyelország a személygépkocsik vonatkozásában a hozzáadottérték-adó levonását korlátozza. Mindazonáltal kialakításuknál fogva a személygépkocsikon kívül bizonyos más gépjárművek is alkalmasak magán- és üzleti célú használatra.
            
         
               (4)
            
            
               Jelenleg, amennyiben egy adóalany magáncélra kíván használni egy személygépkocsitól eltérő gépjárművet, amelynek tekintetében az előzetesen felszámított hozzáadottérték-adó a vásárlás, Közösségen belüli beszerzés, behozatal, bérlet vagy lízing során teljes mértékben vagy részben levonásra került, el kell számolnia az áthárított adóval arra a felhasználásra vonatkozóan. Az adóalany számára azonban éppolyan nehéz teljes pontossággal meghatározni a magáncélú felhasználást, mint az adóhatóságok számára azt ellenőrizni.
            
         
               (5)
            
            
               A hozzáadottérték-adó (héa) beszedési folyamatának egyszerűsítése, valamint az adócsalás- és kikerülés megelőzése érdekében Lengyelország a héa levonásának a gépjárművek vásárlása, Közösségen belüli beszerzése, behozatala, bérlése vagy lízingje során legfeljebb 60 %-ra történő korlátozására vonatkozó eltérést kér a magán- és üzleti célra egyaránt használható, személygépkocsitól eltérő gépjárművek vonatkozásában, továbbá azt legfeljebb 6 000 PLN összegig tenné lehetővé annak érdekében, hogy megakadályozza a hozzáadottérték-adó túlzott mértékű levonását a luxusautók esetében, amelyeket nagyobb valószínűséggel használnak magáncélra. Következésképp az adóalanynak már nem kell elszámolnia az áthárított hozzáadottérték-adóval a gépjármű magáncélú felhasználásának tekintetében.
            
         
               (6)
            
            
               A különös intézkedés kizárólag a több mint 500 kg maximális teherbírású és 3,5 tonna maximális össztömegű, a személygépkocsikon kívüli más gépjárművekre alkalmazandó. A különleges rendeltetésű gépjárművekre – például a közúti segélyszolgálatok gépjárműveire, a halottszállító kocsikra és a rakodógépekre –, valamint az újraértékesítésre vagy bérlésre szánt gépjárművekre nem indokolt kiterjeszteni az eltérés hatályát.
            
         
               (7)
            
            
               Az engedély érvényessége korlátozott időtartamra szól és ezért 2013. december 31-én lejár. A fenti időpontig szerzett tapasztalatok fényében készíthető felmérés annak értékelésére, hogy indokolt-e még az eltérés.
            
         
               (8)
            
            
               Az eltérés nem gyakorol káros hatást az Unió hozzáadottérték-adóból származó saját forrásaira,
            
         ELFOGADTA EZT A HATÁROZATOT:
   1. cikk
   A 2006/112/EK irányelv 168. cikkétől eltérve, a Lengyel Köztársaság felhatalmazást kap, hogy 60 %-ra és legfeljebb 6 000 PLN összegre korlátozza a személygépkocsikon kívüli más gépjárművek vásárlása, Közösségen belüli beszerzése, behozatala, bérlése vagy lízingje során keletkezett héa levonásának jogát.
   E korlátozás kizárólag azokra a személygépkocsikon kívüli más gépjárművekre vonatkozik, amelyek megengedett maximális szállítási kapacitása több mint 500 kg és maximális össztömege 3,5 tonna.
   2. cikk
   Az 1. cikk nem vonatkozik az alábbi gépjármű-kategóriákra:
   
               a)
            
            
               újraértékesítés, bérlés vagy lízing céljából vásárolt gépjárművek;
            
         
               b)
            
            
               olyan járművek, amelyek a pénzügyi rendelkezésekben megállapított kritériumok alapján elvileg áruszállításra valók;
            
         
               c)
            
            
               különleges rendeltetésű gépjárművek;
            
         
               d)
            
            
               a sofőrrel együtt legalább tíz fő szállítására alkalmas gépjárművek.
            
         3. cikk
   A 2006/112/EK irányelv 26. cikke (1) bekezdésének a) pontjától eltérve a Lengyel Köztársaság felhatalmazást kap arra, hogy ne tekintse szolgáltatásnyújtásként annak a gépjárműnek az adóalany saját, illetve alkalmazottai szükségleteinek kielégítésére, vagy általában vállalkozásidegen célokra történő felhasználását, amelyre az e határozat 1. cikkében említett korlátozás vonatkozik.
   4. cikk
   Ez a határozat az erről szóló értesítés napján lép hatályba.
   A határozat 2013. december 31-én hatályát veszti.
   5. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2010. szeptember 27-én.
      
         
            a Tanács részéről
         
         
            az elnök
         
         K. PEETERS
      
   
   
      (1)  HL L 347., 2006.12.11., 1. o.